Si Matrial het dr  Sprochatlas vu Bayrisch-Schwabe eso ufgnumme: Gschuelti Exploratore (sälli, wu d Froge gstellt hän) hän Gwährspersone am Untersuechungsort mit eme Frogekatalog ufgsuecht. Diä Gwährspersone sin altiigsässini Büüre oder Handwerker üs dr eltere Generation gsii - vu däne het mer agnumme, ass si dr ürspringlig Dialäkt am beschte kenne beziige. Uf dr ürspringlig Dialäkt het aü dr Frogekatalog abziilt, do sin ebe kenni Aütoersatzdeil abgfrogt wore, sondern s dratitionäll Heie, d Viihaltung usw. Alli alemannische Sprochatlante sin sprochhischtorisch oriäntiärt.